armvectores/hy_wikipedia_2023 huggingface dataset:
Մարտի 2

Մարտի 2, տարվա 61-րդ (նահանջ տարիներին՝ 62-րդ) օրն է։

Տարվա ավարտին մնում է 304 օր։


== Դեպքեր ==


=== Հայաստանում ===
1992՝ Հայաստանը դարձավ ՄԱԿ-ի անդամ


=== Աշխարհում ===
1855՝ Ալեքսանդր II-ը դառնում է ցար
1882՝ Վիկտորիա թագուհին խուսափում է մահափորձից
1917՝ Ռուսական կայսրության վերջին կայսր Նիկոլայ II-ը հրաժարվում է գահից
1933՝ Նյու Յորքում տեղի է ունենում «Քինգ Քոնգ» ֆիլմի պրեմիերան
1956՝ Մարոկկոն ձեռք է բերում անկախություն Ֆրանսիայից
1969՝ սովետական և չինական զինված ուժերի միջև սահմանային բախումներ
1992՝ Ադրբեջանը, Թուրքմենստանը, Ղազախստանը, Ղրղզստանը, Մոլդովան, Սան Մարինոն, Տաջիկստանը և Ուզբեկստանը դառնում են ՄԱԿ-ի անդամ


== Ծնունդներ ==
1853՝ Բեդրժիխ Սմետանա, չեխ կոմպոզիտոր (մ․ 1884)
1853՝ Քրիստափոր Կարա-Մուրզա, հայ երգահան (մ․ 1902)
1856՝ Լուի Դարտիժ դյու Ֆուրնե, ֆրանսիացի փոխծովակալ
1886՝ Ֆրիդեբերթ Թուգլաս Friedebert Tuglas էստոնացի գրող (մ․ 1971)
1904՝ Թեոդոր Սուս Գեյսել ամերիկացի գրող (մ․ 1991)
1919՝
Թամարա Թումանովա, բալերինա և դերասանուհի (մ․ 1996)
Ջենիֆեր Ջոնս Jennifer Jones ամերիկացի դերասանուհի (մ․ 2009)
1931՝ Միխայիլ Գորբաչով Михаил Сергеевич Горбачов ԽՍՀՄ առաջին և վերջին նախագահ
1983՝ Լիսանդրո Լոպես արգենտ. ֆուտբոլիստ


== Մահեր ==
1840՝ Հենրիխ Օլբերս Heinrich Wilhelm Matthias Olbers գերմ. ֆիզիկոս, աստղագետ (ծն. 1758)
1855՝ Նիկոլայ I, ռուս ցար (ծն. 1796)
1895՝ Բերտա Մորիզո Berthe Morisot ֆրանս. նկարչուհի ծն. 1841)
1951 - Լյուդմիլա Պոդյավորինսկա,չեխոսլովակյան գրող։
2007՝ Անրի Թրուայա (Լևոն Թորոսյան Henri Troyat Лев Иванович Тарасов) գրող (ծն. 1911)
2008՝ Սոֆիկո Ճիաուրելի სოფიკო ჭიაურელი վրաց դերասանուհի (ծն. 1937)
2010՝ Լևոն Իսահակյան, հայ անվանի կինոռեժիսոր և դերասան


== Տոներ ==
Մյանմա՝ Գյուղացիների օր
 Բահաի՝ Տասնիներորդ՝ Ալա (Վեհության) ամսվա առաջին օր
Լուցկու միջազգային օր
Բազկի երկգլուխ մկան

Բազմկի երկգլուխ մկան կամ բիցեպս (լատ.՝ Musculus biceps bracchii), երկգլխանի մկան, որի միջոցով մարդը ծալում է իր ձեռքը։ Այն համարվում է հակազդիչ բազկի եռագլուխ մկանի համար, որի հիմնական գործառույթը ձեռքի տարածումն է։
Բազմկի երկգլուխ մկանը առաջացնում է մկանային փորը, որը կցվում է վերին նախաբազկին։
Բազկի երկգլուխ մկանները առատորեն մատակարարվում են արյունով։
Արյուն և սննդանյութեր են ստանում ոչ մեկ զարկերակով, իսկ կատարած ակտիվ աշխատանքի ընթացքում նյութափոխանակության արգասիքները հեռանում են երակային խիտ ցանցի միջոցով։ Մկանները հարուստ են ավշային անոթներով և նյարդային ցանցով։


== Ծանոթագրություններ ==
Վիլյա Բլինկևիչիուտե

Վիլյա Բլինկևիչիուտե, (մարտի 3, 1960(1960-03-03), Լինկուվա, Լիտվական ԽՍՀ), լիտվացի իրավաբան և քաղաքական գործիչ, Եվրոպական խորհրդարանի պատգամավոր և սոցիալական ապահովության և աշխատանքի նախկին երկարամյա նախարար։ Բլինկևիչիուտեն Լիտվայի Սոցիալ-դեմոկրատական կուսակցության անդամ է 2006 թվականից։ 


== Վաղ կյանք և կրթություն ==
Բլինկևիչուտեն ծնվել է Լիտվայում, Լինկուվա քաղաքում։ Լինկուվայի միջնակարգ դպրոցը գերազանցությամբ ավարտելուց հետո ընդունվել է Վիլնյուսի պետական համալսարանի իրավաբանական ֆակուլտետը, որն ավարտել է 1983 թվականին՝ ստանալով իրավագիտության մագիստրոսի որակավորում։


== Քաղաքական կարիերա ==
1983 թվականից ի վեր Բլինկևիչիուտեն իր ողջ մասնագիտական կյանքը նվիրել է սոցիալական ապահովության և աշխատանքի նախարարությունում աշխատելուն։ 1996 թվականին նա մտավ քաղաքականություն և դարձավ սոցիալական ապահովության և աշխատանքի փոխնախարար։
2000 թվականին Բլինկևիչիուտեն նշանակվել է սոցիալական ապահովության և աշխատանքի նախարար, նախ՝ վարչապետ Ռոլանդաս Պակսասի կառավարությունում։ Նա այդ պաշտոնում մնաց մինչև 2008 թվականը։
2004-2009 թվականներին Բլինկևիչիուտեն եղել է Սեյմի անդամ։


== Եվրոպական խորհրդարան ==
Եվրոպական խորհրդարանի անդամ է 2009 թվականից։ 2009 թվականին և 2014 թվականին Բլինկևիչյուտեն ընտրվել է Եվրախորհրդարանում Լիտվայի սոցիալ-դեմոկրատական կուսակցության ներկայացուցիչ։ Եվրախորհրդարանում նա պատկանում է Սոցիալիստների և դեմոկրատների առաջադիմական դաշինքի խմբին։
2014 թվականի ընտրություններից հետո Բլինկևիչուտեն դարձավ Կանանց իրավունքների և գենդերային հավասարության հանձնաժողովի (FEMM) փոխնախագահ. նա հանձնաժողովի նախագահ է ընտրվել 2017 թվականի հունվարին։
Բացի այդ, Բլինկևիչուտեն Զբաղվածության և սոցիալական հարցերի հանձնաժողովի (EMPL) և Եվրանեսթ խորհրդարանական վեհաժողովում պատվիրակության լիիրավ անդամ է, ինչպես նաև Քաղաքացիական ազատությունների, արդարադատության և ներքին գործերի հանձնաժողովի փոխարինող անդամ։ Նա նաև հաշմանդամության և երեխաների իրավունքների միջխմբի և ծայրահեղ աղքատության և մարդու իրավունքների միջխմբի անդամ է։ 


== Ճանաչում ==
2004 թվականին Բլինկևիչյուտեն պարգևատրվել է Լիտվայի «Արժանիքների համար» շքանշանով։


== Ծանոթագրություներ ==


== Արտաքին հղումներ ==
Profile of Vilija Blinkevičiūtė on the official website of the European Parliament
Արզուման Այվազյան

Արզուման Անդրանիկի Այվազյան (հոկտեմբերի 4, 1950(1950-10-04)), հայ բանաստեղծ, 2004 թվականից Հայաստանի գրողների միության անդամ։


== Կենսագրություն ==
Ծնվել է 1950 թվականի հոկտեմբերի 4-ին, Վրաստանի Ախալքալաքի շրջանի Գոման գյուղում։ Սովորել է Երևանի մեքենաշինական տեխնիկումում։ 1975 թվականից տպագրվում է հանրապետական գրական մամուլում։


== Երկեր ==
Հեքիաթե պարան, Երևան, 2010։
Առէջք առավոտի, Երևան, 2002։
Լույսի տերև, «10 անուն» մատենաշար, Երևան, 1987։


== Ծանոթագրություններ ==


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող» 


== Արտաքին հղումներ ==
Նշագիր՝ Արզուման Այվազյան(չաշխատող հղում)
Sometimes I Sit and Think, and Sometimes I Just Sit

Sometimes I Sit and Think, and Sometimes I Just Sit, ավստրալիացի ինդի-ռոք երգչուհի Քորթնի Բարնեթի դեբյուտային ստուդիական ալբոմը, որը թողարկվել է 2015 թվականի մարտի 15-ին։


== Ալբոմի մասին ==


== Ստեղծագործությունների ցուցակ ==
Բոլոր երգերի հեղինակն է Courtney Barnett-ը. 


== Ձայնագրման անդամներ ==
Sometimes I Sit and Think, and Sometimes I Just Sit սկավառակի վրայի ձայնագրման տվյալներով։
Երաժիշտներ

Courtney Barnett — վոկալ, կիթառ
Andrew 'Bones' Sloane — բաս կիթառ, վոկալ
Dave Mudie — հարվածային գործիքներ, վոկալ
Dan Luscombe — կիթառՓրոդաքշն

Courtney Barnett — փրոդաքշն, կազմ
Dan Luscombe — փրոդաքշն, միքշեր
Burke Reid — փրոդաքշն, ձայնագրություն, միքշեր
Tajette O’Halloran — լուսանկարներ


== Դիրքեր չարթերում ==


== Հավաստագրումներ ==


== Ծանոթագրություններ ==


== Արտաքին հղումներ ==
Courtney Barnett - Sometimes I Sit And Think, And Sometimes I Just Sit. (Official Full Album Stream)
Մաձարինո

Մաձարինո (իտալերեն՝ Mazzarino), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 12382 մարդ (2004 թվականի տնյալներով), բնակչության խտությունը 42 մարդ/կմ²։ Զբաղեցնում է 293 կմ² տարածք։ Փոստային ինդեքս՝ 93013։ Հեռախոսային կոդ՝ 0934։
Կոմունայի հովանավորն է Սուրբ Կույս Մարիամը (Maria SS. del Mazzaro): Տոնը նշվում է սեպտեմբերի երրորդ կիրակի օրը։


== Արտաքին հղումներ ==
Բնակչության գլխավոր կայք (իտալ.)
Լաս Վեգաս

Լաս Վեգաս (կրճատ՝ «Վեգաս», իսպ.՝ Las Vegas), Ամերիկայի Միացյալ Նահանգների Նևադա նահանգի ամենահարավային Քլարկ շրջանի վարչական կենտրոնը, նահանգի ամենախիտ բնակեցված քաղաքը։ Գտնվում է Մոխավե անապատի կենտրոնում։ Հիմնվել է 1905 թվականին, պաշտոնապես քաղաքի կարգավիճակ է ստացել 1911 թվականին։ Համարվում է ժամանցային և խաղային բիզնեսի աշխարհի խոշորագույն կենտրոններից մեկը։ Քաղաքն ունի հայկական համայնք (մոտ 2000 մարդ) և եկեղեցի (Սուրբ Կարապետ)։
«Միջուկային սնկով» պայթյուններ կարելի էր տեսնել հյուրանոցներից՝ հենց Լաս Վեգասի կենտրոնում։
2017 թ Հոկտեմբերի 1-ին երկրի երաժշտական Route 91 Harvest փառատոնի ժամանակ 64-ամյա տեղաբնակ Ստիվեն Պէդդոկը Mandalay Bay հյուրանոցի իր համարի պատուհանից կրակ բացեց փառատոնի մասնակիցների ուղղությամբ։ Արդյունքում 59 մարդ մահացավ, 527-ը տուժեցին, ստանալով տարբեր չափի մարմնական վնասվածքներ։ Սա դարձավ ԱՄՆ պատմության մեջ ամենամեծ ողբերգական մասսայական հրաձգությունը.


== Կլիմա ==
Քաղաքի կլիման չափավոր ցամաքային է։ Ամառը շոգ և երկար է, իսկ ձմեռը կարճ է, ոչ շատ ցուրտ։ Ամենացուրտ ամիսը դեկտեմբերն է։ Ձմռանը երբեմն փոքր-ինչ ցուրտ է լինում, սակայն ամառվա շատ շոգ եղանակներին երբեմն սնդիկի սյունը հասնում է 50 աստիճանի։ Մթնոլորտային տեղումները հիմնականում չափավոր են, ամենաշատ տեղումներ գրանցվում են ձմռանը։ Տարեկան տեղումների միջին քանակությունը հասնում է 106 միլիմետրի։ Քաղաքում ձյան տեղումները հազվադեպ են հանդիպում, սակայն  շրջակա լեռները ամբողջ ձմեռ ծածկված են լինում ձյան շերտով։ Միայն  2008 թ. դեկտեմբերի 16-ին Լաս Վեգասում 9 սմ ձյուն էր նստել։ 

Օդի միջին ջերմաստիճանը — 20,8 °C
Քամու միջին արագությունը — 3,9 մ/վրկ
Օդի հարաբերական խոնավությունը— 30 %


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Լաս Վեգաս քաղաքի պաշտոնական կայքը
Վեբ տեսախցիկ
Las Vegas Convention and Visitors Authority
Շավնոն

Շավնոն (ֆր.՝ Chavenon), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մոնմարո կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03070։


== Բնակչություն ==
Համայնքի բնակչությունը 2008 թվականին կազմում էր 145 մարդ։


== Տնտեսություն ==
2007 թվականի տվյալներով 97 աշխատունակ տարիքի մարդկանցից (15-64 տարեկան) 77-ը տնտեսապես ակտիվ էին, 20-ը անգործունակ (ակտիվության ցուցանիշը 79,4 %, 1999 թվականին եղել է՝ 70,3 %)։ 77 աշխատունակ բնակիչներից 72-ը աշխատում էին (44 տղամարդ և 28 կին), անաշխատանք էին 5-ը (2 տղամարդ և 3 կին)։ 20 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 12-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն եկեղեցի (XI—XII դարեր)
Մոնժորժ դղյակ (XVI դար)
Դը Սենտ Յուբեր շատո (XIX դար)
Դը Սով շատո
Դը լա Ժոնրի շատո


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շավնոն» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Շավնոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Արարատ-Արմենիա

Արարատ-Արմենիա, հայկական պրոֆեսիոնալ ֆուտբոլային ակումբ Երևան քաղաքից, որը հիմնադրվել է 2017 թվականին։


== Պատմություն ==
Ակումբը 2017 թվականին հիմնադրել է Հայաստանի ֆուտբոլի ֆեդերացիայի նախագահ Ռուբեն Հայրապետյանը «Ավանի Ակադեմիա ֆուտբոլային ակումբ» անունով։ Ակումբում խաղում էին Երևանի ֆուտբոլի ակադեմիայի և Փյունիկ ակումբի երիտասարդ ֆուտբոլիստները։
Ակումբի անդրանիկ խաղը տեղի է ունեցել 2017 թվականի հուլիսին Էրեբունի ակումբի դեմ։ Ընկերական խաղն ավարտվել է Ավանի Ակադեմիայի հաղթանակով (3։1):
2018 թվականի սկզբին ակումբը ձեռք բերեց ռուսաստանաբնակ հայ գործարար Սամվել Կարապետյանը, որն ակումբն անվանափոխեց Արարատ-Մոսկվա։ Ակումբը շուտով միավորվեց ռուսաստանյան Արարատ-Մոսկվա ակումբի հետ և իրավունք ստացավ մասնակցելու Հայաստանի բարձրագույն խմբի 2018-19 մրցաշրջանին։ Մրցաշրջանի մեկնարկից առաջ ակումբը վերանվանվեց Արարատ-Արմենիա։


== Նախկին անվանումները ==
2017 — «Ավան Ակադեմիա»
2017—2018 — «Արարատ Մոսկվա»
2018 թվականից — «Արարատ-Արմենիա»


== Մասնակցությունը եվրագավաթում ==


== Ներկա կազմ ==
2020 թվականի օգոստոսի 19-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Գլխավոր մարզիչներ ==
 Արտակ Օսեյան (2017 հուլիսի 1 — 2018 հունիսի 30)
 Անդրանիկ Բաբայան (2018 հուլիսի 1 — 2018 հուլիսի 30)
 Վադիմ Սկրիպչենկո (2018 օգոստոսի 1 — 2018 սեպտեմբերի 25)
 Վարդան Մինասյան (2018 թ.-ի հոկտեմբերի 1-ից)


== Ծանոթագրություններ ==
Արցախի Հանրապետության օգտակար հանածոներ

Օգտակար հանածոներ։ Արցախի Հանրապետության տարածքում կան մետաղ, և ոչ մետաղ, բազմազան հանքատեսակներ։ Սակայն երկրաբանական հետախուզության առումով հանրապետության տարածքը բավարար ուսումնասիրված չէ։ Քարածխի երևակումներ հայտնաբերվել են Մարտակերտի շրջանի Մաղավուզ, Նարեշտար և Քոլատակ գյուղերի մերձակայքում։ Մարտակերտի (Մեհմանա, Դրմբոն, Գյուլաթաղ, Կուսապատ, Վանք, Մաղավուզ), Մարտունիի (Ձարդանաշեն), Հադրութի (Ցոր), Շուշիի (ճաղատսար) շրջաններում, (Սաչեն և Թարթառ գետերի միջակայքում, ինչպես նաև Առավ լեռան լանջին կան բազմամետաղների, հատկապես ցինկի, կապարի, պղնձի, ոսկու, ծծմբային կոլչեդանի, երկաթի, վոլֆրամի հանքավայրեր ու երևակումներ։ Արցախ-Ղարաբաղը հարուստ է նաև ոչ մետաղ, հանքավայրերով։ Մասնավորապես շատ են մարմարի և բազմերանգ մարմարացված կրաքարի հանքավայրերը, որոնք Ստեփանակերտ ու Շուշի քաղաքների շրջակայքում և Ասկերանի (Քարագլուխ, (սրամորթ), Մարտունիի (Նորաշեն, ճարտար) շրջաններում են։ Կան նաև գրանիտի, բազալտի, տուֆի, կրաքարի, ավազի, կավի հանքավայրեր, ինչպես նաև ցեմենտի, գիպսի բարձրորակ հումքեր, հանք, ջրի բազմաթիվ ելքեր (Թյուջուր, Շրլան, Հաթերք, Քոլատակ և այլն)։
Միտչ Նիկոլս

Միտչել Իան Նիկոլս (անգլ.՝ Mitchell Ian "Mitch" Nichols, մայիսի 1, 1989(1989-05-01), Սաութփորթ), ավստրալիացի ֆուտբոլիստ, հարձակվող կիսապաշտպան։ Հանդես է եկել Ավստրալիայի հավաքականի կազմում։ 


== Ակումբային կարիերա ==
Միտչը կարիերան սկսել է «Պալմ Բիչ» ավստրալիական շրջանային լիգայից։ Նիկոլսը 8 մրցախաղերում 9 գոլ է խփել և հրավիրվել է «Բրիսբեն Ռոար» ակումբ։ 2008 թվականի նոյեմբերի 23-ին «Պերտ Գլորի» ակումբի դեմ մրցախաղում խփել է իր առաջին գոլը Էյ լիգայում։ «Բրիսբեն» ակումբի կազմում Միտչը երկու անգամ հաղթել է առաջնությունում։ Թիմում անցկացրել է վեց խաղաշրջան՝ խաղալով ավելի քան 100 մրցախաղ։ 
2013 թվականին Նիկոլսը ազատ գործակալի իրավունքով տեղափոխվել է «Մելբուռն Վիկտորի» ակումբ։ Հոկտեմբերի 12-ին «Մելբուռն Սիթի» ակումբի դեմ մրցախաղում նորամուտ է ունեցել նոր թիմի կազմում։ Նոյեմբերի 23-ին «Ադելաիդա Յունայթեդ» ակումբի դեմ խաղում Միտչը խփել է իր առաջին գոլը «Վիկտորի» ակումբի կազմում։
2014 թվականի սկզբում Նիկոլսը տեղափոխվել է ճապոնական «Սերսո Օսակա»։ Տրանսֆերի գումարը կազմել է 225 հազար եվրո։ Մարտի 15-ին «Սիմիձու Ս Պալս» ակումբի դեմ մրցախաղում նորամուտ է ունեցել Ջեյ լիգայում։ Նիկոլսը ոչ մի անգամ խաղադաշտ դուրս չի եկել առաջին րոպեներից և ամռանը ուղևորվել է հայրենիք «Պերտ Գլորի» ակումբում վարձակալության իրավունքով խաղային պրակտիկա ստանալու համար։ Հոկտեմբերի 12-ին «Վելինգտոն Ֆենիքս» ակումբի դեմ խաղում Միտչը նորամուտ է ունեցել նոր ակումբի կազմում։   
2015 թվականի ամռանը Նիկոլսը պայմանագիր է ստորագրել «Ուեստերն Սիդնեյ Ուոնդերերս»–ի հետ։ Հոկտեմբերի 8-ին «Բրիսբեն Ռոար» ակումբի դեմ մրցախաղում նա նորամուտ է ունեցել նոր թիմի կազմում։ Նույն հանդիպման ժամանակ Միտչը «Ուեստերն Սիդնեյ Ուոնդերերս»–ում խփել է իր առաջին գոլը։ 2017 թվականի ամռանը Նիկոլսը տեղափոխվել է «Պերտ Գլորի» ակումբ։ Նոյեմբերի 24-ին «Մելբուրն Սիթի» ակումբի դեմ խաղում Միտչը խփել է իր առաջին գոլը թիմի կազմում։  


== Միջազգային կարիերա ==
2008 թվականին Ավստրալիայի երիտասարդական հավաքականի կազմում Նիկոլսը հանդես է եկել Սաուդյան Արաբիայում Ասիայի երիտասարդական գավաթում և հաղթել է այն։ 2009 թվականին մասնակցել է Աշխարհի երտասարդական առաջնությանը Եգիպտոսում։ Մրցախաղում Միտչը խաղացել է Կոստա Ռիկայիի և Չեխիայի թիմերի դեմ մրցախաղերում։
2009 թվականի մարտի 5-ին Ասիայի գավաթի ընտրական մրցախաղում Քուվեյթ հավաքականի դեմ խաղում Նիկոլսը նորամուտ է ունեցել Ավստրալիայի հավաքականի կազմում։


== Ձեռքբերումներ ==
Թիմային
 «Բրիսբեն Ռոար»

Ավստրալաիյի ֆուտբոլի առաջնություն՝ 2010/2011
Ավստրալաիյի ֆուտբոլի առաջնություն՝ 2011/2012Միջազգային
 Ավստրալիա (մինչև 10)

Ասիայի ֆուտբոլի երիտասարդական գավաթ՝ 2008


== Ծանոթագրություններ ==


== Արտաքին հղումներ ==
Brisbane Roar profileArchived 2011-07-19 at the Wayback Machine.
FFA — Young Socceroos profile
(5302) Ռոմանոսերա

(5302) Ռոմանոսերա (անգլ.՝ Romanoserra), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 18-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,33142 ա. մ., առավելագույնը մոտենում է 2,2422 ա. մ. հեռավորության վրա և հեռանում 2,4207 ա. մ.։ Արեգակի շուրջ մեկ ամբողջական պտույտ է կատարում 1300,26 երկրային օրվա ընթացքում, իր ուղեծրով շարժվելով միջինում 0,276868 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5302) Ռոմանոսերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զամիրա Գրիգորյան

Զամիրա Վլադիմիրի Գրիգորյան, (օգոստոսի 1, 1944(1944-08-01), Թբիլիսի, Վրացական ԽՍՀ, ԽՍՀՄ) հայ դերասանուհի։


== Կենսագրություն ==
Զամիրա Գրիգորյանն աշխատել է Թբիլիսիի Ա․ Գրիբոյեդովի անվան պետական ռուսական դրամատիկական թատրոնում։
Այժմ բնակվում է Անգլիայում։ Զբաղվում է այլընտրանքային բժշկությամբ, դասավանդում է ռուսերեն։ Ռուսերեն ներկայացումներ է բեմադրում։


== Դերերը թատրոնում ==


== Ծանոթագրություններ ==


== Արտաքին հղումներ ==
Замира Владимировна Батиашвили-Григорян
Ռաֆայել Բերգամասկու

Ռաֆայել Սանտոս Բերգամասկու (պորտ.՝ Rafael Santos Bergamasco, հունվարի 17, 1986(1986-01-17), Presidente Prudente, Սան Պաուլու, Բրազիլիա), բրազիլացի ֆուտբոլիստ, հարձակվող։ Հայտնի ակումբներից հանդես է եկել «Պարանայում», «Կորինտանսում» և «Ռոստովում»։


== Ծանոթագրություններ ==


== Արտաքին հղումներ ==
Վիճակագրությունը ФК «Ростов» կայքում Archived 2008-04-01 at the Wayback Machine.
Իվանովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1908 թվականին։
2001 թվականի տվյալներով Իվանովկա գյուղում բնակվում էր 1 637 մարդ։ Բնակավայրը զբաղեցնում է 1811 կմ² տարածք։ Բնակչության խտությունը կազմում էր 903,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սև կարապ (ֆիլմ)

«Սև կարապ» (անգլ.՝ Black Swan), ամերիկյան հոգեբանական թրիլլեր/սարսափ ֆիլմ, որի ռեժիսորն է Դարրեն Արոնոֆսկին։ Գլխավոր հերոսներին մարմնավորել են Նատալի Փորտմանը, Միլա Կունիսը, Վենսան Կասելը, Բարբարա Հերշինը և Ուայնոնա Ռայդերը։ Ֆիլմի գլխավոր հերոսուհին բալետի պարուհի է, ով «Կարապի լիճ» ներկայացման բեմադրության ժամանակ սկսում է խենթանալ։
Ֆիլմի համաշխարհային պրեմիերան կայացել է 2010 թվականի սեպտեմբերի 1-ին Վենետիկի 67-րդ կինոփառատոնում։ Ֆիլմի հերոսուհուն մարմնավորած Նատալի Փորտմանը իր դերի համար Օսկարի 83-րդ մրցանակաբաշխությունում ստացել է «Լավագույն դերասանուհու» մրցանակը։


== Սյուժե ==
Նինա Սայերսը բալետի պարուհի է, ով ապրում է մոր հետ Նյու Յորքում։ Նինայի մայրը հիվանդագին ուշադրություն ունի իր աղջկա հանդեպ։ Նինան այնքան երջանիկ է, քանի որ նրանց բալետի խմբակում սկսվելու է «Կարապի լիճ» բալետային ներկայացման հերոսուհու ընտրությունը։ Այդ օրվանից նա սկսում է քրտնաջան պարապել որպեսզի ներկայացման հերոսուհի ընտրեն իրեն։ Օրեր անց երբ հայտարարվում է որ ներկայացման հերոսուհին ինքն է, Նինայի համար այդ օրը իր երազանքի իրականացման օրն է դառնում և նա պետք է լրջորեն սկսեր պարապել որպեսզի արդարացնի իրեն։ Այդ ընթացքում Նինան հայտնաբերում որ իր մաշկի վրա արյունահոսություն է տեղի ունենում։ Անցնելով բազում դժվարությունների միջով ֆիլմի վերջում Նինան հայտնվում է ներկայացման բեմում որպես «Սև կարապ»։


== Դերակատարներ ==


== Մրցանակներ ==
Ֆիլմը բազմաթիվ մրցանակների է արժանացել, ընդհանուր թվով 47 տարբեր կինոմրցանակ է ստացել, ներկայացված է եղել ևս 112 մրցանակի, այդ թվում՝

Օսկար
ստացել է Օսկար լավագույն դերասանուհու համար - Նատալի Փորտման
ներկայացվել է ևս 4 անվանակարգերում
Ոսկե Գլոբուս
ստացել է Լավագույն դերասանուհի (դրամա) - Նատալի Փորտման
ներկայացվել է ևս 3 անվանակարգերումստացել է նաև 1 BAFTA, Վենետիկի կինոփառատոնի 1 մրցանակ և այլն։
250 լավագույն ֆիլմեր (ըստ IMDb վարկածի) ցանկում ֆիլմը 127-րդն է։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2020-04-09 at the Wayback Machine.
«Սև կարապ»(անգլ.) ֆիլմը Internet Movie Database կայքում
«Սև կարապ»(անգլ.) ֆիլմը Rotten Tomatoes կայքում
http://www.allrovi.com/movies/movie/v494816(չաշխատող հղում)
«Սև կարապ» ֆիլմը kinopoisk.ru կայքում (ռուս.)
Թայվան (այլ կիրառումներ)

Թայվան եզրը կարող է վերաբերել՝

Թայվան կամ Չինաստանի Հանրապետություն - Մասամբ ճանաչված պետություն է Արևելյան Ասիայում։ ՄԱԿ-ի հիմնադիրներից մեկն է, Անվտանգության Խորհրդի մշտական անդամ մինչև 1971 թվականը։
Թայվան - գյուղ Արևմտյան Հայաստանում, Տրապիզոնի վիլայեթի Ջանիկի գավառում
Թայվան - կղզի Խաղաղ օվկիանոսում, Չինաստանի մայրցամաքային մասի արևելյան ափի մոտ, որից բաժանված է Թայվանի նեղուցով։ Պենհու կղզու հետ միասին կազմում են ՉԺՀ Թայվանի նահանգը
(2169) Թայվան - աստերոիդ աստերոիդների հիմնական գոտում։ Հայտնաբերվել է 1964 թվականի նոյեմբերի 9-ին Մանուշակագույն լեռան աստղադիտարանի կողմից Նանկինում
Քարաբլուր

Քարաբլուր, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալոնվիլ

Ալոնվիլ (ֆր.՝ Allonville), հյուսիսային Ֆրանսիայի Պիկարդիայի մարզի Սոմ գավառում։


== Աշխարահգրություն ==
Քաղաքը գտնվում է 3 մղոն (5 կմ) հյուսիս Ամյեն D919 և D247 հանգույց։


== Բնակչություն ==


== Տես նաև ==
Ֆրանսիայի վարչական բաժանում


== Ծանոթագրություններ ==
INSEE


== Արտաքին հղումներ ==
Ալոնվիլ Archived 2007-08-08 at the Wayback Machine. ի էջը www.quid.fr կայքում
Ալոնվիլ վարչական քարտեզ Archived 2016-03-04 at the Wayback Machine.
Ալոնվիլ քարտեզը www.mapquest.com կայքում։


== Ծանոթագրություններ ==
Մետականոն

Մետականոն (անգլ.՝ Metalaw), «տիեզերքում տարբեր ռասաների միջև հարաբերությունները կարգավորող իրավական կանոնների ամբողջություն»։ Սա արտաերկրային բանականության որոնման հետ կապված տիեզերական իրավունքի գաղափար է։ Գաղափարը Իմանուիլ Կանտի կատեգորիկ իմպերատիվի զարգացումն է, որ պահանջում է հետևյալը. «գործիր համաձայն միայն այնպիսի սկզբունքի, որով առաջնորդվելով՝ դու միաժամանակ ցանկանաս, որ այն դառնա համրնդհանուր օրենք»։


== Էնդրյու Հեյլի ==
1956 թվականին փաստաբան Էնդրյու Ջ. Հեյլիի կողմից առաջին անգամ ձևակերպված մետականոն հասկացոությունը նա օգտագործել է բոլոր բանական էակների, այդ թվում՝ մարդկանց և ենթադրյալ արտաերկրային կյանքի ներկայացուցիչների, նկատմամբ տեսականորեն համընդհանուր կերպով կիրառելի հիմնարար իրավակարգավորումների ենթադրյալ գոյության մասին իր հիպոթեզի նկարագրման համար։ Գրող Ֆրենկ Ջ. Անդերսոնը առաջարկել է լայնացնել հասկացությունը, ընդգրկելով բոլոր բանական էակներին՝ արտաերկրային և երկրային, այդ թվում բոլոր բանական կենդանիներին։
1956 թվականին Հեյլին առաջին անգամ հրապարակել է «Տիեզերական իրավունք և մետականոն. համընդհանուր հայացք» («Space Law and Metalaw – A Synoptic View») հոդվածը, որտեղ Հեյլին առաջին անգամ առաջարկել է այն, ինչը նա անվանել է «Միջաստղային ոսկե կանոն» (Interstellar Golden Rule). վարվիր այլոց հետ  այնպես, ինչպես կուզենաս, որ քեզ հետ վարվեն։ Հեյլիի խոսքով, մարդիկ կարող են տարածել արտաերկրային բանականության հետ մեր հնարավոր հարաբերությունների մարդկային իրավունքի միայն մեկ սկզբունք. «բացարձակ հավասարության բացարյակ գաղափար»։ Հեյլին զարգացրել է մետականոնի սեփական հասկացությունը հաջորդող տարբեր հոդվածներում և 1963 թվականին լույս տեսած գրքում։


== Արտաքին հղումներ ==
A Brief Introduction to Metalaw, by Adam Chase Korbitz
Metalaw and SETI
Metalaw and Interstellar Relations, by R.A. Freitas
Օբլոժկովսկի գյուղական խորհուրդ (Գլուխովսկի շրջան)

Օբլոժկովսկի գյուղական խորհուրդ  (ուկրաիներեն՝ Обложківська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Օբլոժկովսկի գյուղական խորհրդում բնակվում էր 857 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռեդ Հարիսոն

Ռեդ Հարիսոն (անգլ.՝ Harrison Reed, հունվարի 27, 1995, Վորֆինգ), անգլիացի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն» ֆուտբոլային ակումբի և Անգլիայի երիկտասարդական հավաքականի կազմում։


== Ակումբային կարիերա ==
Ռեդ Հարիսոնը սկսել է իր ֆուտբոլային կարիերան անգլիական «Սաութհեմփթոն»-ի կազմում։ Թիմի կազմում իր նորամուտը Հարիսոնը նշել է 2013 թվականի օգոստոսի 27-ին՝ Անգլիայի լիգայի գավաթի խաղարկության շրջանակներում կայացած «Բարնսլիի» դեմ խաղում։ նՀանդիպումն ավարտվել է 5:1 հաշվով։
Անգլիայի Պրեմիեր լիգայում Ռեդ Հարիսոնը իր նորամուտը նշել է 2013 թվականի դեկտեմբերի 7-ին՝ «Մանչեսթեր Սիթիի» դեմ խաղում, որն ավարտվել է 1:1 հաշվով։
Պրեմիեր լիգայում նա մասնակցել է ամբողջական հանդիպման 2014 թվականի դեկտեմբերի 20-ին՝ «Էվերթոնի» դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Էջը «Սաութհեմփթոն»-ի պաշտոնական կայքում Archived 2015-08-19 at the Wayback Machine.
Ցուցանիշները soccerbase.com կայքում (անգլ.)
Չերնեչե (գյուղ, Լուբնիի շրջան)

Անվան այլ կիրառումների համար տե՛ս՝ ՉերնեչեՉերնեչե (ուկրաիներեն՝ Чернече), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Չերնեչե գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրիմանթոսյան վարազ

Էրիմանթոսյան վարազ (հին հունարեն՝ ὁ Ἐρυμάνθιος κάπρος), առեղծվածային ուժի տեր հրեշավոր վարազ հին հունական դիցաբանությունում, որը հաստատված լինելով Էրիմանթոս լեռան վրա, ամայացրել է շրջակայքում գտնվող Պսոփիս քաղաքը՝ չխնայելով անգամ մարդկանց։ Ըստ առասպելի՝ էրիմանթոսյան մոլեգին վարազը երկիր է ուղարկվել Զևսի ապօրինի որդու դեմ չարացած Հերա աստվածուհու կողմից։
Միկենեի արքա Էվրիսթևսի հրամանով հերոս Հերակլեսը ժամանել է Էրիմանթոս և սպանել վարազին՝ իրագործելով նշանավոր տասներկու սխրագործություններից մեկը։


== Քիրոնի մահ ==
Էվրիսթևսի հրամանով Հերակլեսը ճանապարհ է ընկնում դեպի Էրիմանթոս լեռը և ճանապարհին այցելում իմաստուն կենտավրոս Փալոսին։ Փալոսը Հերակլեսին գինի է հյուրասիրում և խնջույք կազմակերպում նրա պատվին։ Գինու անուշաբույր բուրմունքը հասնում է մյուս կենտավրոսներին, և վերջիններս կատաղած հարձակվում են Հերակլեսի և Փալոսի վրա։ Զայրութի պատճառն այն էր, որ գինին պատկանում էր բոլոր կենտավրոսներին, այլ ոչ թե միայն Փալոսին։ Հերակլեսն առանց որևէ վայրկյան հապաղելու մարտի է բռնկվում կենտավրոսների դեմ և սկսում նետահարել վերջիններիս։
Նրանք ապաստանում են Հերակլեսի ընկերոջ՝ իմաստագույն կենտավրոս Քիրոնի մոտ։ Հերակլեսը գնում է Քիրոնի տուն և վերստին սկսում նետահարել նրանց, բայց պատահաբար Հերակլեսի մահացու նետը խոցում է Քիրոնին։ Նետի թույնը ներծծվում է նրա մարմնի մեջ և վերջինիս դատապարտում տանջանքներով մահվան։ Շուտով նա ստիպված իջնում է Հադեսի խավարչտին թագավորություն։


== Հերակլեսի հինգերորդ սխրանք ==
Ընկերոջ տառապանքներից վշտացած Հերակլեսը անմիջապես ուղևորվում է Էրիմանթոս լեռան ուղղությամբ՝ վարազին գտնելու։ Ապա նա գոչյուններով դուրս է կանչում սաղարթախիտ անտառների մեջ պատսպարված կատաղի գազանին և քշում նրան դեպի դեպի խորախոր ձյունը։ Շուտով վարազն ամբողջովին մխրճվում է լեռնալանջերի հավերժական ձյան մեջ և սատկում։ Դրանից հետո Հերակլեսը վարազի անշնչացած մարմինը կապում է և հասցնում Միկենք՝ Էվրիսթևսին ապացուցելու համար։


== Տես նաև ==
Հերակլեսի սխրագործություններ


== Ծանոթագրություններ ==
Սուրբ Խաչ եկեղեցի (Դամալա)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Սուրբ Խաչ եկեղեցի,Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ասպինձայի շրջանի հայաբնակ Դամալա գյուղում, կառուցվել է 19-րդ դարում։
Դամալաի Սուրբ Խաչ եկեղեցին մասին գոյություն ունեցող ամենից հին հիշատակումնները Հայ Առաքելական Սուրբ Եկեղեցու Վրաստանի և Իմերեթի թեմի արխիվներում են։
Մասնավորապես՝
1840 թվականի տեղեկագրի մեջ հիշատակվում է եկեղեցու անունը՝ Սուրբ Խաչ, իսկ 1843-1866 թվականի տեղեկագրերի մեջ նշվում է որ, եկեղեցին ենթարկվել է վերանորոգման և այն փայտաշեն կառույց է։
1873 թվականի տվյալներով եկեղեցին արդեն հիմնովին վերակառուցվել է, և այժմ քարաշեն բազիլիկ կառույց է, որի չափսերն են (16,80 x 10,55) մետր։ Եկեղեցին ունի մեկ մուտք՝ արևմտյան կողմից, իսկ մուտքի վերևի մասում՝ տանիքին, չորս սյունների վրա զանգակատուն։ 
Եկեղեցու հարակից տարածքում կա գերեզմանոց։
Եկեղեցու հոգևոր կազմն է եղել՝ քահանա Տեր Պետրոս Տեր-Աստվածատուրյանը, դպիրներ` Վարդան և Հակոբ Տեր-Պետրոսյանները։
Խորհրդային անաստվածության տարիներին եկեղեցին փակվել է իսկ  քահանա՝ Տեր Պետրոս Տեր-Աստվածատուրյանին աքսորել են։
2004 թվականին եկեղեցին վերանորոգվում է, ծնունդով Դամալաից, բայց ներկայումս Հայաստանում, ՌԴ-ում, Ուկրաինայում և Ղազախստանում բնակվող հայերի շնորհիվ, իսկ այդ ամենի վերահսկողությունը ստանձնել է Ասպինձայի շրջանի պատգամավոր Էմին Բալոյանը։
Եկեղեցին վերաօծվել է 2008 թվականի մայիսի 1-ին, ձեռամբ Վիրահայոց թեմի առաջնորդ Տ. Վազգեն եպիսկոպոս Միրզախանյանի և թեմի հոգևոր դասի մասնակցությամբ։


== Ծանոթագրություններ ==
Կոնիշչև (գյուղ, Մուրովանիե Կուրիլովցիի շրջան)

Կոնիշչև (ուկրաիներեն՝ Конищів), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1918 թվականին։
2001 թվականի տվյալներով Կոնիշչև գյուղում բնակվում էր 908 մարդ։ Բնակավայրը զբաղեցնում է 2707 կմ² տարածք։ Բնակչության խտությունը կազմում էր 335,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղանդռոտ (գետ)

Անվան այլ կիրառումների համար տե՛ս՝ Աղանդռոտ (այլ կիրառումներ)Աղանդռոտ, գետ Թուրքիայում, Կարմիր գետի ձախակողմյան վտակը։


== Ծանոթագրություններ ==
(6315) 1990 TS

(6315) 1990 TS, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,245416 ա. մ., առավելագույնը մոտենում է 1,8612 ա. մ. հեռավորության վրա և հեռանում 2,6296 ա. մ.։ Արեգակի շուրջ մեկ ամբողջական պտույտ է կատարում 1228,98 երկրային օրվա ընթացքում, իր ուղեծրով շարժվելով միջինում 0,292927 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6315) 1990 TS աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակնաշեն

Ակնաշեն (նախկին անվանումը` Վերին Խաթունարխ),
գյուղ Հայաստանի Հանրապետության Արմավիրի մարզի Վաղարշապատի տարածաշրջանում, Վաղարշապատ քաղաքից մոտ 6 կմ հարավ։ Տեղակայված է մարզկենտրոն Արմավիրից 34 կմ հարավ-արևելք, ծովի մակարդակից 835 մ բարձրության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Ակնաշենի մշտական բնակչությունը կազմել է 1569, առկա բնակչությունը` 1388 մարդ։ Բնակիչները հայեր են, որոնց նախնիները 1828-1829 թվականներին գաղթել են Խոյից, որոշ թվով բնակիչներ այստեղ են գաղթել նաև Սուրմալուից Առաջին համաշխարհային պատերազմի տարիներին։
Ակնաշենի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ և անասնապահությամբ։


== Պատմական կառույցներ ==
Գյուղի տարածքում են գտնվում Սուրբ Բարդուղիմեոս եկեղեցին և մ. թ. ա. 6-րդ -5-րդ հազարամյակի «Հին Ակնաշեն» բնակատեղին, մ. թ. ա. 4-րդ-3-րդ հազարամյակի դամբարանադաշտը։


== Տես նաև ==
Ակնաշենի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Կոննայա Ռասսոխա

Կոննայա Ռասսոխա (ռուս.՝ Конная Рассоха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բալաբանսի գետի ձախ ափից 5 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080611
Կոդը ըստ հիդրոլոգիական հետազոտության (ՌԴ) — 103008061
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սվիբի

Սվիբի (էստ․՝ Sviby), գյուղ Էստոնիայի Լյաենեմաա նահանգի Վոռմսի շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անտեզան լա Շապել

Անտեզան լա Շապել (ֆր.՝ Antezant-la-Chapelle), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։ 
Համայնքի INSEE կոդ՝ 17013։


== Բնակչություն ==
Համայնքի բնակչությունը 2010 թվականին կազմում էր 358 մարդ։


== Տնտեսություն ==
2010 թվականի տվյալներով 217 աշխատունակ տարիքի մարդկանցից (15-64 տարեկան) 159-ը տնտեսապես ակտիվ էին, 58-ը անգործունակ (ակտիվության ցուցանիշը 73.3 %, 1999 թվականին եղել է՝ 72.0 %)։ 159 աշխատունակ բնակիչներից 148-ը աշխատում էին (82 տղամարդ և 66 կին), անաշխատանք էին 11-ը (4 տղամարդ և 7 կին)։
58 անգործունակ մարդկանցից 19-ը աշակերտներ կամ ուսանողներ են, 26-ը թոշակառու, 13-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Անտեզան լա Շապելը Վիճակագրության ազգային ինստիտուտի կայքում (ֆր.)
Չիզոն դի Վալմարինո

Չիզոն դի Վալմարինո (իտալերեն՝ Cison di Valmarino), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 2553 մարդ, խտությունը՝ 91 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 31030, հեռախոսային կոդ՝ 0438։


== Ծանոթագրություններ ==
Վիգոլցոնե

Վիգոլցոնե  (իտալերեն՝ Vigolzone), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 3571 մարդ։ Բնակչության միջին խտությունը՝ 85 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 29020։ Հեռախոսային կոդը՝ 0523։


== Արտաքին հղումներ ==
Պաշտոնական կայք (իտալ.)
Բրենտինո Բելունո

Բրենտինո Բելունո (իտալերեն՝ Brentino Belluno), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 1376 մարդ։ Խտությունը կազմում է 52 մարդ/կմ²։ Տարածքը գրավում է 26 կմ²։ Փոստային ինդեքս՝ 37020։ Հեռախոսային կոդ՝ 045։


== Ժողովրդագրություն ==


== Արտաքին հղումներ ==
Բնակավայրի պաշտոնական կայքը (իտալ.) Archived 2015-05-12 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լորենցո Գիբերտի

Լորենցո Գիբերտի (իտալերեն՝ Lorenzo Ghiberti, 1378[…], Ֆլորենցիա - դեկտեմբերի 1, 1455, Ֆլորենցիա), 15-րդ դարի քանդակագործ, ապրել է Ֆլորենցիայում։ Արհեստի հիմունքները ուսումնասիրել է ոսկերչական արհեստանոցում է ուսումնասիրել։ Ռելիեֆի հայտնի վարպետներից մեկը։
Գիբերտիի արվեստում երևում է նրա ձգտումը դեպի իրատեսություն։ Նրա ամբողջ ստեղծագործական կյանքն նվիրված է գեղանկարչական հոյակերտ գեղազարդային ռելիեֆի ստեղծմանը։ Գիբերտիի հիմնական ստեղծագործությանները նախատեսվում էին Ֆլորենցիական բապտիստերիայի ձևավորման համար։ Երբ հյուսիսային դարպասի համար մրցույթ հայտարարվեց, Գիբերտին գրավեց առաջին տեղը (1401 թ.), որի վրա աշխատեց քսան տարուց ավելի (1404-1424 թթ.)։ Դուռը կազմված է քսանութ ռելիեֆային կոմպոզիցիաներից, որոնք կերտված էին կրոնական սյուժեով և ներգծվում էր քառատերև շրջանակներում, ինչը դեռևս առնչվում է գոթական արվեստի հետ։ Ընդհանուր լուծման գեղազարդումը ընդգծում է կոմպոզիցիաների գալարուն ներքին ռիթմերը։
Գիբերտիի աշխատանքներից է նաև մկրտարանի արևելյան դռները(1425-1452 թթ.), որոնք ունեն այլ բնույթ և դարձան Ֆլորենցիայի տեսարժան կոթողներից մեկը։ Տեսնելով Գիբերտիի աշխատանքը Միքելանջելոն բարձր է գնահատել և այն անվանել է «Դրախտի դռներ»։ Գոթական մանր կվադրիֆոլների փոխարեն այդ դռները զարդարվում են ուղղանկյուն դաշտերում ամփոփված տասը մեծ բազմապատկեր ռելիեֆներով,որոնք հիշեցնում են պազմապլան բարդ գեղանկարչական կոմպոզիցիաներ («Սողոմոն թագավորի այցը Սաբայի թագուհուն»)։
Կերպարների քնարական  գեղեցկությունը, պատկերների համամասնությունների ճշտությունը, ձևերի ու գծերի աշխույժ նրբագեղությունը, բնանկարային և ճարտարապետական ֆոների հարստությունը շրջանակաման բուսական զարդարանքի կազմում են նոր, իրատեսական արվեստի միասնական համակառույցը։
Գիբերտին զբաղեցրել է հեղինակավոր տեղ Ֆլորենցիայի քանդակագործներրի շարքում։ Հետագայում Իտալական վերածննդի մեծերից մեկը Դոնատելլոն, իր առաջին քայլերը արեց Գիբերտիի արհեստանոցում։


== Ծանոթագրություններ ==
Անգլիական եղջրափող

Անգլիական եղջրափող (անգլ.՝ English horn, ֆր.՝ cor anglais, գերմ.՝ Englischhorn, իտալերեն՝ corno inglese), փողային երաժշտական գործիք է, որը պատկանում է հոբոյի ընտանիքին։ Այն իր չափսով հոբոյից ավելի մեծ է և հնչողությամբ ավելի ցածր և տաք։


== Կառուցվածք և օգտագործում ==
Համեմատելով հոբոյի հետ անգլիական եղջրափողը ավելի երկար է։ Նրա վեջնամասը ավելի լայն է և ունի օվալաձև տեսք։ Անգլիական եղջրափողը համարվում է հոբոյի ընտանիքի ալտային հնչողություն ունեցող գործիքը։
Նրա անունը (անգլիական) ծագել է ֆրանսերեն լեզվի սխալ թարգմանությունից։ Ֆրանսերենում այն պետք է լիներ anglé (կեռ), բայց կատարվել է լսողական սխալ՝ anglé և anglais (անգլիական) բառերի միջև և քանի որ երկու բառերն էլ ունեն նույն հնչողությունը, գործիքի անունը մնացել է «անգլիական»։
Անգլիական բառը թարգմանվել է բոլոր լեզուներում։ Չնայած նրան, որ գործիքի անունը ունի սխալ արմատներ, այնուամենայնիվ այս գործիքը, և դրա տիպի այլ գործիքներ, լայն օգտագործում են ունեցել Անգլիայում։ Այն ունի նմանություններ որսորդական հոբոյի հետ։
Անգլիական եղջրափողը գործածության մեջ է մտել 17-րդ դարից։ Սկզբում այն պատրաստվում էր ինչպես սովորական հոբոյը, միայն ավելի երկար։ Այնուհետև նրան տվել են որսորդական հոբոյի տեսք։ Եղել են նաև անգլիական եղջրափողեր, որոնք ունեցել են անհետացող գործիք կոռնետի տեսքը։
Վերջնական տեսք ունեցող անգլիական եղջրափողերը սկսել են օգտագործել 19-րդ դարից սկսած։ Առաջին կոմպոզիտորները, որոնք սկսել են օգտագործել այս գործիքը նվագախմբում Յոզեֆ Հայդնն ու Քրիստոֆ Գլյուկն են եղել։ Այնուհետև Յոհանն Հումմելը այս գործիքի համար գրել է վիրտուոզ մի կոնցերտ։ Հետագա կոմպոզիտորներից Հեկտոր Բեռլիոզն է, որը այն օգտագործել է իր "Ֆանտաստիկ Սիմֆոնիա"-յում։ Բացի իրենից անգլիական եղջրափող օգտագործել են նաև Ջուզեպպե Վերդին, Ռիխարդ Վագները, Ջոակինո Ռոսսինին, Մորիս Ռավելը, Յան Սիբելիուսը և այլք։ Անգլիական եղջրափողի ամենավառ և ամենահայտնի նվագախմբային պարտիան Անտոնին Դվորժակի 9-րդ սիմֆոնիայի երկրորդ մասում հնչող սոլոն է։

Նվագախմբում անգլիական եղջրափողը հիմնականում նվագում է սոլոներ այն ժամանակ, երբ լռություն է։
Ստեփան Դավթյան (քանդակագործ)

Ստեփան Կոստանդինի Դավթյան (1912, Բաքու, Ռուսական կայսրություն), հայ քանդակագործ։


== Կենսագրություն ==
Հայ քանդակագործ Ստեփան Դավթյանը ծնվել է 1912 թվականին, Բաքվում։ 1930 թվականին ավարտել է Երևանի Գեղարդ տեխնիկումը։ Դավթյանի ստեղծագործություններից են՝ «Աշխատանք», «Սերմնացանը»։


== Ծանոթագրություններ ==
(127) Ջոաննա

(127) Ջոաննա (անգլ.՝ Johanna), աստերոիդ աստերոիդների հիմնական գոտում։ Հայտնաբերվել է 1872 թվականի նոյեմբերի 5-ին Պրոսպեր Անրիի կողմից Փարիզում։
Միջին հեռավորությունը Արեգակից կազմում է 2,756131 ա. մ., առավելագույնը մոտենում է 2,5754 ա. մ. հեռավորության վրա և հեռանում 2,9368 ա. մ., իսկ Երկրի ուղեծրին Ջոաննա աստերոիդը նվազագույնը մոտենում է 1,608 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1671,28 երկրային օրվա ընթացքում, իր ուղեծրով շարժվելով միջինում 0,215404 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,24° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ջոաննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեգլումին անտիմոնիատ

Մեգլումին անտիմոնիատ, դեղամիջոց, որն օգտագործվում է լեշմանիոզի բուժման համար։ Այն ներառում է լեշմանիոզի վիսցերալ, մաշկալորձաթաղանթային և մաշկային ձևերը։ Այն ներարկում են միջմկանային կամ ներմուծում են վարակված տեղում։
Կողմնակի ազդեցություններն են՝ ախորժակի կորուստ, սրտխառնոց, որովայնի ցավ, հազ, հոգնածության զգացողություն, մկանացավ, անկանոն սրտխփոց և երիկամի խնդիրներ։ Այն չպետք է օգտագործել սրտի, լյարդի կամ երիկամի լուրջ խնդիրներ ունեցող մարդկանց շրջանում։ Այն խորհուրդ չի տրվում օգտագործել կրծքով կերակրման ժամանակ։ Այն պատկանում է հնգավալենտ անտիմոնիալ դեղերի խմբին։
Մեգլումին անտիմոնիատը բժշկության մեջ սկսել է կիրառվել 1946 թվից։ Այն ներգրավված է Առողջապահության համաշխարհային կազմակերպության հիմնական դեղերի ցանկում, առողջապահական համակարգում ամենաարդյունավետ և ապահով դեղերի շարքում։ 2014 թվականի տվյալներով զարգացող աշխարհում մեկ սրվակի մեծածախ արժեքը մոտավոր 4.32 ԱՄՆ դոլար է։ Այն առկա է Հարավային Եվրոպայում և Լատինական Ամերիկայում, բայց ոչ Միացյալ Նահանգներում։


== Հասարակություն և մշակույթ ==
Այն արտադրվում է Ավենտիսի կողմից և Ֆրանսիայում վաճառվում է Glucantime (Գլուկանտիմ), իսկ Իտալիայում Glucantim անվան տակ։


== Ծանոթագրություններ ==
Վադիմ Լալիև

Վադիմ Կազբեկի Լալիև (օսերեն՝ Лалыты Казбекы фырт Вадим, դեկտեմբերի 15, 1980(1980-12-15), Ցխինվալ, Վրացական ԽՍՀ, ԽՍՀՄ), Ռուսաստանի և Հայաստանի ազատ ոճի ըմբշամարտիկ, աշխարհի չեմպիոն պատանիների միջև (1999), Եվրոպայի առաջնությունների կրկնակի բրոնզե մեդալակիր մեծահասակների միջև (2003, 2006)։ Ազատ ոճի ըմբշամարտում միջազգային մակարդակի սպորտի վարպետ։
Ազատ ոճի ըմբշամարտի Ռուսաստանի երիտասարդական հավաքականի մարզիչ։
Ավագ եղբայր — Գենադի Լալիև


== Կենսագրություն ==
Ծնվել է 1980 թվականի դեկտեմբերի 15-ին Ցխինվալ քաղաքում։ 1987 թվականից զբաղվել է ազատ ոճի ըմբշամարտով Ալան Տեխողի ղեկավարությամբ։ 1999 թվականին Սիդնեյում դարձել է պատանիների միջև աշխարհի չեմպիոն և Ռուսաստանի չեմպիոն երիտասարդների միջև Մոսկվայում։ 2000 թվականին դարձավ Սանկտ-Պետերբուրգում Ռուսաստանի առաջնության բրոնզե մեդալակիր։ 2003 թվականին դարձել է Ռիգայում Եվրոպայի առաջնության բրոնզե մեդալակիր, Մինսկում Ալեքսանդր Մեդվեձի պարգևներով միջազգային առաջնության հաղթող և Գրան-պրի շարքի միջազգային մրցաշարում առաջին «Иван Ярыгин»-ը Կրասնոյարսկում։ 2004 թվականին դարձել է Շամիլ Ումախանովի հիշատակին նվիրված միջազգային մրցաշարի հաղթող Խասավյուրտում։ 2006-ից մինչև 2011 թվականը ելույթ է ունենում ազատ ոճի ըմբշամարտի Հայաստանի հավաքականի կազմում։ 2006 թվականին զբաղեցնում է Մոսկվայում Եվրոպայի առաջնությունում երրորդ տեղը և Կալինինգրադում Բելոգլազով եղբայրների պարգևներով միջազգային առաջնության հաղթող։
2011 թվականից զբաղեցնում է ազատ ոճի ըմբշամարտի Ռուսաստանի երիտասարդական հավաքականի մարզչի պաշտոնը։


== Սպորտային ձեռքբերումները ==
Սիդնեյում պատանիների միջև աշխարհի չեմպիոն (1999)
Ռուսաստանի չեմպիոն երիտասարդների միջև Մոսկվայում (1999)
Մինսկում Ալեքսանդր Մեդվեձի պարգևներով միջազգային առաջնության հաղթող (2003)
Շամիլ Ումախանովի հիշատակին նվիրված միջազգային մրցաշարի հաղթող Խասավյուրտում (2004)
Գրան-պրի շարքի միջազգային մրցաշարում առաջին «Иван Ярыгин»-ը Կրասնոյարսկում (2003)
Կալինինգրադում Բելոգլազով եղբայրների պարգևներով միջազգային առաջնության հաղթող (2006)


== Հղումներ ==
Лалиев на различных соревнованиях
Wrestling Database Archived 2011-07-27 at the Wayback Machine.
Вадим Лалиев: «Для меня справедливость и достоинство на первом месте»(չաշխատող հղում)
Вадим Лалиев: я приложу все усилия, чтобы мои подопечные были успешнее меня


== Ծանոթագրություններ ==
Տիկումա

Տիկումա (ճապ.՝  千曲市 'Տիկումա-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 119,84 կմ², բնակչությունը՝ 60 788 մարդ, իսկ խտությունը 507,24 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ուեդա, Նագանո քաղաքների, Սակակի ավանի և Տիկիհոկու, Օմի գյուղերի հետ։


== Բնակչություն ==
Բնակչությունը կազմում է 60 788 մարդ (2014 թվականի օգոստոսի 1), խտություն - 507,24 մարդ/կմ²։


== Սիմվոլիզմ ==
Քաղաքի ծառը համարվում է ծիրանենին, ծաղիկը՝ ծիրանի ծաղիկը-ն։


== Ծանոթագրություններ ==


== Արտաքին հղումներ ==
Պաշտոնական կայք Archived 2003-09-01 at the Wayback Machine.(ճապոներեն)
Ամենափրկիչ վանք (Շահկերտ)

Ամենափրկիչ վանք, հայկական ավերված վանք Ադրբեջանի կազմում գտնվող Նախիջևանի Ինքնավար Հանրապետության Շահկերտ (ներկայիս անվանումը՝ Ղազանչի) (Ջուլֆայի շրջան) գյուղում։ Վանքը գտնվում էր գյուղի կենտրոնում։


== Պատմություն ==
Վանքը հիմնադրվել է 12-13-րդ դարերում։ Ըստ եկեղեցու դռան շեմքի վերևում տեղադրված խաչքարի հայերեն արձանագրությանը՝  վանքը վերակառուցվել 1654 թվականին։


== Ճարտարապետություն ==
Խորհրդային վերջին տարիներին (1980-ականներ) վանական համալիրի արտաքին պատերը, եկեղեցուն կից գավիթը և հարակից այլ շինություններ ավերակ էին։ Վանքը հորինվածքով երկնավ բազիլիկ կառույց էր՝ բաղկացած աբսիդից և երկու գավիթներից։ Արևմտյան ճակատի վրա կային հայերեն գրություն, իսկ ներսի պատերին պահպանվել էին որմնանկարի բեկորներ։


== Ոչնչացում ==
Վանքը հողին է հավասարեցվել 1997 թվականից մինչև 2009 թվականի նոյեմբերի 11-ն ընկած ժամանակահատվածի ինչ-որ պահի։ Այդ մասին փաստում է Caucasus Heritage Watch-ի հետաքննությունը։


== Հղումներ ==
(7342) Ուչինուրա

(7342) Ուչինուրա (անգլ.՝ Uchinoura), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 23-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,700852 ա. մ., առավելագույնը մոտենում է 2,4278 ա. մ. հեռավորության վրա և հեռանում 2,9739 ա. մ.։ Արեգակի շուրջ մեկ ամբողջական պտույտ է կատարում 1621,25 երկրային օրվա ընթացքում, իր ուղեծրով շարժվելով միջինում 0,222051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7342) Ուչինուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորոնեց (վանք)

Վորոնեց վանք (ռումիներեն՝ Mănăstirea Voroneț), Ռումինական ուղղափառ եկեղեցու Սուչավայի արքեպիսկոպոսության վանք, որը գտնվում է Գուրա Հումորուլուի քաղաքի մոտ գտնվող Վորոնեց գյուղում։ Վանքը հայտնի է իր կաթողիկոնով՝ Սուրբ Գեորգիի եկեղեցով, որը որմնանկարներով զարդարված է ինչպես ներսից, այնպես էլ դրսից, և 1993 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում (օբյեկտ «Մոլդովայի պատմական շրջանի եկեղեցիներ»)։
Վանքը հիմնադրվել է Մոլդովական իշխանության կառավարիչ Շտեֆան Մեծի կողմից՝ ի պատիվ Վասլուի ճակատամարտում տարած հաղթանակի և կառուցվել է 1488 թվականի մայիսից մինչև նոյեմբեր։ Ըստ լեգենդի՝ Շտեֆանը, Օսմանյան կայսրության հետ պատերազմի անբարենպաստ պահերից մեկում, խորհուրդ հարցնելու համար եկել է Վորոնեցում ապրող վանական Դանիիլ Ճգնավորի մոտ։ Ճակատամարտում տարած հաղթանակից հետո նա կատարել է Դանիիլին տված խոստումը և Վորոնեցում հիմնադրել է վանք՝ գլխավոր եկեղեցին նվիրելով Սուրբ Գևորգին, որը հաղթանակ է պարգևել ճակատամարտում։ Այն մասին, որ եկեղեցին կառուցվել է 1488 թվականին՝ չորս ամսից էլ քիչ ժամանակում, վկայում է նրա մուտքի վերևի արձանագրությունը։
Մոլդովայի ապագա մետրոպոլիտ Գրիգորի Ռոշկան վանական է կարգվել Վորոնեց վանքում (ենթադրաբար Դանիիլ ճգնավորի կողմից)։
Սուրբ Գեորգիի եկեղեցին ներառում է երեք աբսիդ, խորան, կենտրոնական մասը (նավը) աշտարակով և սյունասրահով։ 1547 թվականին Գրիգորի Ռոշկան եկեղեցու արևմտյան կողմում գավիթ է ավելացրել։ Եկեղեցին վանքի միակ պահպանված պատմական շինությունն է։
Վորոնեցի որմնանկարներին բնորոշ է կապույտի գերակշռությունը։ Այս կապույտ տոնի ամենավառ դրսևորումը Վերջին դատաստանի որմնանկարն է, որն արվել է արտաքին պատին 1547 թվականին։
Վանքում թաղված է սուրբ Դանիիլ Ճգնավորը։ Կոմունիստական իշխանության օրոք վանքը փակվել և վերականգնվել է միայն 1991 թվականին։


== Ծանոթագրություններ ==


== Արտաքին հղումներ ==
360° panoramic images from Voroneţ Monastery
Photos from Romania: Monastery Voroneț
Romanian Monsateries — Voroneţ